Кадырмамбетова Айнура Күмөновна
Кадырмамбетова Айнура Күмөновна (21. 12. 1966-ж. т., Нарын облусу, Кочкор району, Комсомол айылы) – адабиятчы, филология илимдеринин кандидаты (2000), Кыргыз Республикасынын илим жана техника жаатындагы мамлекеттик сыйлыгынын лауреаты (2004). КМУнун филология факультетин (1992), Кыргыз Республикасынын Улуттук Илимдер Академиясынын Тил, адабият институтунун аспирантурасын (1995) бүтүргөн. 1985-88-жылдары Кыргыз ССР мамлекеттик китеп палатасында библиограф, 1996-2005-жылдары Кыргыз Республикасынын Улуттук Илимдер Академиясынын Тил, адабият институтунда (азыр Ч. Айтматов атындагы) илимий кызматкер, 2005-жылдан Кыргыз адабияты бөлүмүнүн башчысы. 30дан ашуун илимий эмгектин, ошондой эле «Кыргыз повесттериндеги подтекст проблемасы» (1999), «Адабий кырдаал жана көркөмдүк жаңылануулар» (2009) аттуу илимий эмгектердин автору.
Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5